VASKI-KIRJASTOT MUISTIO

LAINAUSPALVELUN YDINTYÖRYHMÄ 9.10.2012

Aika tiistai 9.10.2012 klo 12.30 - 15

Paikka Turun kaupunginkirjasto, pieni neuvotteluhuone, 3. kerros

Läsnä Järvinen Tuire, Lieto

 Lintula Merja, Naantali siht.

Niinivirta Hannele, Raisio

Polojärvi Eila, Uusikaupunki

Lehtonen Pirjo-Riitta, Turku pj

1. Kokouksen sihteeriksi sovittiin Merja Lintula.
2. Keskusteltiin muistutusten teksteistä ja tarvittavista korjauksista. Tekstien tulisi olla mahdollisimman lyhyet ja yhtenäiset kaikissa Vaski-kirjastoissa. Kirjeenä ja sähköpostina lähtevillä muistutuksilla voi teksti olla hiukan pitempi kuin tekstiviestissä, mutta informaatio ei saisi olla kovin paljon erilainen, etteivät asiakkaat joutuisi eriarvoiseen asemaan tiedon saannissa eri ilmoitustavasta riippuen. Muistutustekstiin ei kannata panna tarkkoja euromääriä, koska maksujen muuttuessa, on myös muistettava korjata tarvittavat kohdat. Tekstien korjaus on iso työ pääkäyttäjille.

Liitteenä ovat työryhmän ehdotukset muistutusten teksteistä kirjastoille. Malleja on 1. ja 2. muistutuksen teksteiksi seuraavasti .

* kirjastoille, jotka lähettävät yhden muistutuksen ja sen jälkeen laskun
* kirjastoille, jotka lähettävät kaksi muistutusta ja lähettävät laskun kirjastosta tai kunnan taloustoimiston kautta
* kirjastoille, jotka lähettävät kaksi muistutusta ja perintätoimisto lähettää laskun.

Työryhmän tekstiehdotukset viedään hyväksyttäväksi Ulla-Maija Maunulle.

Tekstejä voi kommentoida lainauspalvelun ydinryhmän jäsenille. Tämä kannattaa tehdä pikaisesti, koska tekstit viedään mahdollisimman pian pääkäyttäjille, jotka alkavat viedä niitä Libraan.

Tekstit käännetään myös ruotsiksi.

.

Todettiin, että tekstiviestinä tulevissa muistutuksissa on ollut puutteita kirjaston nimessä ainakin Raision ja Turun pääkirjastojen viesteissä. Näistä on ilmoitettu Axiellille. Odotamme korjausta.

1. Keskusteltiin palauttamattoman aineiston laskuista

Käytiin läpi tähän asti saatuja kokemuksia laskujen käsittelystä. ja keskusteltiin siitä miten toiminta ja laskun tiedot eroavat eri käytännöissä

* Laskuja lähetetään monella tavalla; perintätoimisto laskuttaa, kirjastot lähettävät laskut suoraan kirjastosta, laskut lähetetään taloustoimiston kautta, kirjasto lähettää laskut ja tiedot niistä taloustoimistoon.
* Hintojen tarkistus ja korjaus on tehtävä ennen laskujen lähettämistä.
* Ne kirjastot, jotka lähettävät laskut itse, saavat **laskun muistutusmaksun** näkyviin laskuun, mutta laskussa ei mainita mistä maksusta on kyse. Maksu näkyy myös asiakkaan velkasaldossa. Muistutusten muistutuskulut eivät näy laskussa, velkasaldossa ne toki ovat.
* Myöhästymismaksut eivät näy laskussa, ja ne tulevat asiakkaan velkasaldoonkin vasta sitten kun asiakas palauttaa niteet.
* Todettiin, että laskussa pitäisi mainita, että aineistokorvauksia ei peritä, jos aineisto palautetaan, mutta myöhästymismaksut ja muistutuskulut peritään.
* Myöhästymismaksut ja muistutuskulut voisivat olla yhdellä rivillä yhteissummana, jos niitä ei saada nidekohtaisena tietona, kuten aikaisemmissa laskuissamme. Nyt näitä maksuja ei ole lainkaan laskussa, ja jos ne sinne halutaan, ne pitää lisätä laskuun käsin.
* Ydinryhmän jäsenet lupasivat tutkia / selvittää voiko laskuja siirtää toiseen ohjelmaan käsiteltäväksi, jotta hintojen lisäys olisi siistimpää ja helpompaa.
* Osoitetietojen näkyvyys ikkunakirjekuorissa on syytä tarkistaa kirjastoissa, osoiteasetuksiin tarvitaan ehkä korjauksia
* Laskusta tulee automaattisesti lainauskielto lainaajalle. Lapsen lainoista pitäisi kiellon mennä sekä lapselle että huoltajalle, mutta ei nyt toimi näin. Lainauskielto menee vain lapselle, vaikka lasku lähteekin huoltajalle.
* Huoltajalle pitää lisätä lainauskielto manuaalisesti.
* Jotta käy selväksi, että kyse on lapsen lainoista, huoltajalle pitää lisätä viesti-kenttään tieto: lapsen lasku: lapsen Sukunimi Etunimi. Tekstin eteen tai jälkeen lisätään kuntatunnus, kuten muissakin viesteissä.
* Kehitysehdotus Axiellille; laskussa pitäisi näkyä lainaajakortin numero

Hannele Niinivirta kertoi, ettei kaikissa kirjastoissa ole käsitelty laskuja, koska siihen ei ole ohjetta. Päätettiin, että Merja Lintula tekee laskujenkäsittelyohjeen niistä laskuista, jotka tulostetaan kirjastossa.

Turussa on tehty alustava ohje laskutettavien tíetojen siirtämisestä perintätoimistolle. Ohje tarkentuu vielä, ja on vasta sitten käyttökelpoinen.

Hintojen tarkistus- ja korjausohje on tehty Turussa, Raisiossa Hannele Niinivirta tarkistaa pitääkö sitä joltain osin muokata toisia kirjastoja varten. Kaikki ohjeet lähetetään kirjastoille myöhemmin.

1. Ison työryhmän kokoontumista on toivottu. Päätettiin, että kokous pidetään 13.11.2012 klo 12-15 Turun kaupunginkirjastossa, kokoustila 1, Cafe Siriuksen yläpuolella.

Asiat (laskut, muistutukset, tekstiviestit ym) kokoukseen valmistellaan ydinryhmän kokouksessa 1.11.2012 klo 12.30 – 15, paikka Turun kaupunginkirjaston pieni neuvotteluhuone.

1. Muut asiat

**Naakka-kortti** on 5.10.alkaen kaikissa Vaski-kirjastoissa kulttuurikortti, joten jos asiakas haluaa kirjastokorttiinsa kulttuurikorttiominaisuuden, ja sähköposti-ilmoituksia kulttuuritarjouksista, pannaan ruksi kohtaan ”Kulttuurikortti käytössä”. Toistaiseksi alennuksia saa vain Turun kulttuuritarjonnasta.

1. Kokous päätettiin klo 15.